CELEX: 62018TB0396
Language: sk
Date: 2019-05-16 00:00:00
Title: Vec T-396/18: Uznesenie Všeobecného súdu zo 16. mája 2019 — ITSA/Komisia („Žaloba o neplatnosť — Aproximácia právnych predpisov — Výroba, prezentácia a predaj tabakových a súvisiacich výrobkov — Vytvorenie a prevádzka systému vysledovateľnosti pre tabakové výrobky — Delegované nariadenie a vykonávacie akty — Neexistencia priamej dotknutosti — Neprípustnosť“)

8.7.2019   
            
            
               SK
            
            
               Úradný vestník Európskej únie
            
            
               C 230/50
            
         
      Uznesenie Všeobecného súdu zo 16. mája 2019 — ITSA/Komisia
      (Vec T-396/18) (1)
      
      („Žaloba o neplatnosť - Aproximácia právnych predpisov - Výroba, prezentácia a predaj tabakových a súvisiacich výrobkov - Vytvorenie a prevádzka systému vysledovateľnosti pre tabakové výrobky - Delegované nariadenie a vykonávacie akty - Neexistencia priamej dotknutosti - Neprípustnosť“)
      (2019/C 230/62)
      Jazyk konania: francúzština
      
         Účastníci konania
      
      
         Žalobkyňa: International Tax Stamp Association Ltd (ITSA) (Sunbury-on-Thames, Spojené kráľovstvo) (v zastúpení: F. Scanvic, advokát)
      
         Žalovaná: Európska komisia (v zastúpení: I. Rubene a C. Valero, splnomocnení zástupcovia)
      
         Predmet veci
      
      Žaloba na základe článku 263 ZFEÚ na zrušenie delegovaného nariadenia Komisie (EÚ) 2018/573 z 15. decembra 2017 o kľúčových prvkoch zmlúv o uchovávaní údajov, ktoré sa majú uzatvárať ako súčasť systému vysledovateľnosti pre tabakové výrobky (Ú. v. EÚ L 96, 2018, s. 1), vykonávacieho nariadenia Komisie (EÚ) 2018/574 z 15. decembra 2017 o technických normách pre vytvorenie a prevádzku systému vysledovateľnosti pre tabakové výrobky (Ú. v. EÚ L 96, 2018, s. 7) a vykonávacieho rozhodnutia Komisie (EÚ) 2018/576 z 15. decembra 2017 o technických normách pre bezpečnostné prvky, ktoré sa aplikujú na tabakové výrobky (Ú. v. EÚ L 96, 2018, s. 57)
      
         Výrok
      
      
                  1.
               
               
                  Žaloba sa zamieta ako neprípustná.
               
            
                  2.
               
               
                  Konanie o návrhu Rady Európskej Únie na vstup vedľajšieho účastníka do konania sa zastavuje.
               
            
                  3.
               
               
                  International Tax Stamp Association Ltd (ITSA) znáša svoje trovy konania a je povinná nahradiť trovy konania, ktoré vynaložila Európska Komisia.
               
            
                  4.
               
               
                  Rada znáša svoje vlastné trovy konania týkajúce sa návrhu na vstup vedľajšieho účastníka do konania.
               
            
         (1)  Ú. v. EÚ C 352, 1.10.2018.